تمت ارشفة منتديات نبع الفرات
ها يزينب وحدج والدنيا ليل
يا غريبة وشايلة بدمعج نهر
منين اجيبلج يبت حيدر كفيل
بهالظلام منين ادورلج كمر
لو ركبتي الناكة من يلزم اديج
مدي جفج يمكن الكافل حضر
من تعبرين الصحاري على الهزيل
عالرمال دموعج تخضر شجر
حزنج هوايه لجن عمرج قصير
وانا كل عمري لجل عينج صفر
وية طولج بي كصر جرح اليطول
وية ابو الغيرة وية طولج جف كبر
ها يزينب لا تمرين على اخوج
يموت صبرج من تشوفين النحر
سحكته الخيل وتوزع عالتراب
خنصرة المكطوع ينطيج الخبر
مثل ابوج امشي وانظري للامام
حيدر بصدرين يمشي بلا ظهر
يالكصدتي على النهر كلج عتاب
هله هله بكافلج من اعتذر
جفوفة ذبلن مستحه وطلبن سماح
لخاطر القادر اعذري الما كدر
ها يزينب وحدج والله المعين
انتِ دمعه والخصم كلبه حجر
〰〰〰〰〰〰〰
الشاعر عبد الخالق المحنة
الله الله اختيار رائع
سلمت يداك
الله يسلمج خويه